**Tema: Kako je živjeti u ZRAKU**

**Zadatak:** Napravi „osobne iskaznice“ živih bića koja žive u zraku u digitalnom alatu Lino ili na papirima formata A4 za 10 organizama.

**Krajnji rok za predaju zadatka: 28.2. do 20.00 sati** (poslati poveznicu Lino ploče učiteljici u Teamse ili donijeti gotovu mapu na sat prirode). Prije slanja na vrednovanje provjeri ima li tvoj rad sve sastavnice koje se vrednuju (rubrika za vrednovanje nalazi se na kraju dokumenta).

**Ako još nisi koristio/koristila digitalni alat Lino, najprije prouči upute (nalaze se kao privitak u Temsima). Digitalni alat se nalazi na poveznici** <https://linoit.com/session/login?redirect=http%3A%2F%2Flinoit.com%2Fhome%2FcanvasesPreferences>

**Upute za rad**

1. Pročitaj tekst *Kako je živjeti u zraku* i promotri slike u udžbeniku na str. 58. do 61.
2. O živim bićima podatke možeš pronaći i pretraživanjem enciklopedija, dodatne literature i članaka na internetu.
3. Za svaki organizam napraviti „osobnu iskaznicu“ u digitalnom alatu Lino prema uputama ili na A4 papiru (za svaki organizam koristi jedan papir te ih posloži u mapu). Prednost izrade osobnih iskaznica u digitalnom alatu je ta što možeš odabirati razne fotografije, stavljati poveznice, dodavati zvukove glasanja životinja, dodavati kratke video zapise i drugo.

**Ovo je prijedlog izgleda „osobne iskaznice“, ali ti možeš kreirati i svoje oblike**.

Slika kojom se prikazuje neko posebno obilježje organizma

Slika organizma

Uloga u životnoj zajednici tla, korist ili štetnost, druge osobitosti i prilagodbe, zanimljivosti

Obilježja organizma: građa, kretanje, pokrov tijela, prehrana, razmnožavanje, nastambe

Naziv organizma

1. Popis organizama za koje ćeš izraditi osobnu iskaznicu: **pčela, leptir lastin rep, noj, zmija bjelouška, gušter zelambač, šišmiš, gepard, majmun čimpanza, slon, lastavica**

Kako bi napisali što bolje „osobne iskaznice“ vodite se sljedećim natuknicama:

- odabrati fotografiju na kojoj su vidljive prilagodbe za život u zraku (na kopnu)

- opisati kakav je vanjski izgled tijela

- opisati kakav je oblik tijela

- navesti čime joj je prekriveno tijelo

- opisati osjetila kojima se snalazi u prirodi

- obrazložiti važnost organa za kretanje, specifične prilagodbe udova

- i ostalo prema vašem odabiru

**ANALITIČKA RUBRIKA ZA VREDNOVANJE**

|  |  |  |  |
| --- | --- | --- | --- |
| **Razine ostvarenosti kriterija**  Tekst **ne smije biti doslovni prijepis** (*copy-paste*) iz udžbenika, enciklopedije i interneta.  Obvezno koristite slike s licencom Creative Commons (CC) koje se mogu slobodno koristiti i dijeliti. | | | |
| **Sastavnice** | **Potpuno**  **3 boda** | **Djelomično**  **2 boda** | **Minimalno**  **1 bod** |
| **Sadržaj – opis organizama** | Opisi organizama potpuni. Sadržava sve potrebne pojmove, upotrijebljeni su i dodatni pojmovi ili zanimljivosti. | Opisi organizama su nepotpuni.  Upotrijebljeni su samo osnovni pojmovi. | Opisi organizama su nepotpuni, nejasni i nestrukturirani.  Nedostaju neki od osnovnih pojmova |
| **Broj opisanih organizama** | Opisano 9 ili 10 organizama. | Opisano 6 do 8 organizama | Opisano 4 ili 5 organizama - **1 bod.**  Opisana 3 organizma ili manje - **0 bodova**. |
| **Oblikovanje i točnost sadržaja** | Opisi organizama prikazani sažeto, jasno i znanstveno točno.  Opisi su pregledni i lako čitljivi. | Neki opisi su s manjim netočnostima. | Preopširni opisi koji su uglavnom prepisani iz literature.  Površni i nepovezani opisi otežavaju praćenje i čitanje. |
| **Grafički prikaz** | Fontovi slova i boje prikladni.  Fotografije su označene i poboljšavaju razumijevanje i vizualni dojam. | Fontovi i boje su prikladni, ali slike koje su korištene više pridonose vizualnom dojmu nego razumijevanju. Neke fotografije nisu odgovarajuće. | Fontovi slova nisu u potpunosti ujednačeni. Boje i slike nisu korištene ili ne pridonose općem dojmu. Nedostaju fotografije. |
| **Kreativnost** | Sadržaji i njihovo oblikovanje su originalni i pobuđuju zanimanje promatrača. | Sadržaji i njihovo oblikovanje pobuđuju djelomično zanimanje promatrača. | Sadržaji i njihovo oblikovanje ne pobuđuju zanimanje promatrača. |

**Kod vrednovanja može se primijeniti sljedeća bodovna skala.**

|  |  |
| --- | --- |
| **Broj bodova** | **Odgovara ocjeni** |
| 14, 15 | Odličan (5) |
| 12, 13 | Vrlo dobar (4) |
| 9, 10, 11 | Dobar (3) |
| 7, 8 | Dovoljan (2) |
| 0 - 6 | Nedovoljan (1) |